open-index/open-wikipedia-markdown huggingface dataset:
Alkazár

thumb|Alcazar v Tolede, známy aj vďaka svojmu obliehaniu republikánmi v roku 1936

**Alkazár** alebo **alcazar** (, z ar. القصر -*al-kasr* – pevnosť, hrad, palác) je v užšom zmysle typ pevnostnej budovy stavanej v  mestách na Pyrenejskom polostrove Maurami, v širšom zmysle opevnený hrad či pevnosť vôbec. 

Alkazáre sa vyvinuli z alcazáb v 13. – 14. storočí a potom, čo ich opustili maurskí obyvatelia, často slúžili ako sídlo kresťanských vládcov. Týmto názvom boli označované aj niektoré sídla budované neskôr. Medzi známe patrí alkazár v Seville, Alcázar de los Reyes Cristianos v Córdobe, či alkazár v Tolede. V Portugalsku sa nazývajú tieto stavby **alcácer** a portugalské mesto Alcácer do Sal prevzalo toto označenie do názvu.

## Významné alkazáre
* Alkazár v Segovii z 12. storočia, postavený až za Karola V. ako kráľovský palác
* Alkazár v Seville
* Alcázar de los Reyes Cristianos (kresťanských kráľov) v Córdobe, pôvodne vizigótska pevnosť

## Iné projekty

## Zdroj
* 

Kategória:Pevnosti
Pero (spojovacia súčiastka)

thumb|right|Zobrazenie pera na technickom výkrese
**Pero** je spojovacia súčiastka, ktorá slúži na prenos krútiaceho momentu medzi hriadeľom a nábojom. V hriadeli je vytvorené osadenie do ktorého sa pero vkladá tak aby jeho časť vystupovala nad povrch hriadeľa. V náboji je vytvorená drážka, do ktorej vyčnievajúca časť pera zapadne.

## Typy pier
Perá sú normalizované:
* *perá tesné* – majú tvar predĺženého hranola s koncami ukončenými valcovou plochou. Rozmery určuje norma STN 02 2562.
* *perá výmenné* – podobné ako tesné perá, navyše majú otvor pre jednu skrutku so zapustenou hlavou, ktorou sa pero priskrutkuje k hriadeľu. Rozmery určuje norma STN 02 2575.
* *perá vodiace zaoblené* – rozmery určuje norma STN 02 2570
* *perá Woodruffove* – majú tvar nízkeho hranola s podstavou kruhového odseku. Rozmery určuje norma STN 30 1385.

## Pozri aj
* klin (spojovacia súčiastka)
* pero a drážka

## Zdroje
*
* Slovenský ústav technickej normalizácie 

Kategória:Spojovacie súčiastky a materiály
I’m So Paid

„**I'm So Paid**“ je druhý singel americko-senegalského rappera Akona z jeho albumu *[[Freedom]]*. Skladba obsahuje ďalší spev Lila Wayna a Younga Jeezyho. Skladba bola vydaná len vo formáte digital download dňa 4. októbra 2008.

## Zoznam skladieb
# „I'm So Paid“ (Feat. Lil Wayne)
# „I'm So Paid“ (Feat. Lil Wayne & Young Jeezy)
# „I'm So Paid“ (Remix) (Feat. Lil Wayne & Ace Hood)
# „I'm So Paid“ (Remix) (Feat. Lil Wayne & Hussein Fatal)
# „I'm So Paid“ (Remix) (Feat. Lil Wayne & Pitbull)
# „I'm So Paid“ (Remix) (Feat. Lil Wayne & 2Pac)
# „I'm So Paid“ (Remix) (Feat. Lil Wayne, Kanye West, Nas & Jay-Z)

## Pozície v rebríčkoch

## Certifikácie

## Referencie

Kategória:Single z 2008
Kategória:Piesne Akona
Kategória:Piesne Lila Wayna
Kategória:Piesna Younga Yeezyho
Bad Romance

**Bad Romance** je pieseň americkej speváčky Lady Gaga z jej druhého EP albumu The Fame Monster (2009). Pieseň napísala samotná speváčka s producentom Red One. Po nelegálnom úniku demo verzie sa speváčka rozhodla predstaviť finálnu verziu na Alexander McQueen show na parížskom Fashion Week v októbri 2009. Text k piesni Bad Romance v sebe skrýva príťažlivosť k osobám, romantiku. Pieseň obsahuje niekoľko riadkov vo francúzštine.

## Hitparáda

Kategória:Piesne Lady Gaga
Kategória:Single z 2009
Kategória:Piesne z 2009
Kategória:Single Lady Gaga
Kategória:Popové piesne
Kategória:Dance-popové piesne
Panamerická federácia amerického futbalu

**Panamerická federácia amerického futbalu** (skr. **PAFAF** - Pan American Federation of American Football) je americká športová organizácia, ktorá zastrešuje americký futbal v Amerike. Vznikla v roku 2007 a patrí pod medzinárodnú federáciu amerického futbalu IFAF. Združuje tímy Severnej, Strednej, Južnej Ameriky a Karibiku, ktoré sa môžu kvalifikovať na majstrovstvá sveta. Momentálne (2011) na jej čele stojí Američan Scott Hallenbeck. Zakladajúcimi členmi v roku 2007 boli USA, Kanada, Mexico, Guatemala, Panama, Argentína a Uruguaj.

## Členské federácie

## Pozri aj
*Medzinárodná federácia amerického futbalu
*Európska federácia amerického futbalu

## Externé odkazy
*Oficiálna stránka PAFAF  
*PAFAF na stránke medzinárodnej federácie  

Kategória:Americké športové organizácie
Kategória:Medzinárodné federácie amerického futbalu
Kategória:Organizácie založené v 2007
Trubínský vrch

**Trubínský vrch** je prírodná pamiatka ev. č. 847. Nachádza sa neďaleko obce Trubín v okrese Beroun. Oblasť spravuje Agentúra ochrany prírody a krajiny ČR, správa CHKO Křivoklátsko.

Predmetom ochrany je typická a dobre zachovaná skalná step na dolerite s bohatou flórou i faunou.

## Pozri aj
* Zoznam chránených území v okrese Beroun

## Externé odkazy
* Na stránke Geologické lokality

Kategória:Chránené územia v okrese Beroun
Kategória:Chránená krajinná oblasť Křivoklátsko
Madcon

**Madcon** (**Mad** **con**ference) je nórske hip-hopové duo, ktoré vzniklo v roku 1992. Jeho členmi sú Yosef Wolde-Mariam a Tshawe Baqwa. Duo je najviac známe svojou coververziou skladby „Beggin'“ od skupiny The Four Seasons z roku 1967, ktorá dosiahla 1. miesta v niekoľkých krajinách a stala sa jedným z najväčších hitov všetkých čias v Nórsku.

## Diskografia

* *[[It's All a Madcon]]* (2004)
* *[[So Dark the Con of Man]]* (2007)
* *[[An InCONvenient Truth]]* (2008)
* *[[Contraband]]* (2010)
* *[[Contakt]]* (2012)
* *[[Icon (album)|Icon]]* (2013)

## Referencie

## Iné projekty

## Externé odkazy
* Oficiálna webstránka 
* Madcon na Discogs
* 

Kategória:Nórske hudobné skupiny
Kategória:Nórski reperi
Kategória:Synthpopové hudobné skupiny
Kategória:Držitelia ceny World Music Award
Raoul I.

**Raoul I.** alebo **Rudolf Burgundský** (* 890 – † 14. január 936, Auxerre) bol francúzsky kráľ (923936).

## Životné dáta

* 918 svadba s Emmou, dcérou Róberta I.
* 921 sa stal burgundským vojvodom.
* 13. 7. 923 zvolenie a korunovácia v opátstve Saint-Médard.
* 923 – 933 uznávanie v ríši a boje z Normanmi a Heribertom II. z Vermandois.
* 928 uznanie Karolom III.
* 935 stretnutie troch kráľov (Henrich I., Rudolf II. Burgundský a Raoul I.) pri rieke Chiers.
* 14. 1. 936 zomiera v Auxerre, pochovaný 11. 7. 936 v opátsve Sainte-Colombe.

## Život
Rudolf Burgundský bol 13. júla 923 v Saint-Médard zvolený za kráľa. Ako kráľ musel získať podporu v celom kráľovstve a zápasiť proti svojim odporcom (Hugo z Neustrie, Heribert II. z Vermandois, Giselbert Lotrinský). Rudolf síce nemal problémy s uznaním svojej moci v Burgundsku, zajatie kráľa Karola III. Heribertom II. však predstavovalo pre kráľa nebezpečnú hrozbu. 

V roku 924 sa Giselbert a gróf Oto z Verdunu podrobili Rudolfovi, no koncom toho istého roku celé Lotrinsko padlo do rúk cisárovi Henrichovi I. Na juhu a západe krajiny bol Rudolf úspešnejší – v roku 924 mu zložil hold Viliam II. Akvitánsky, a po smrti Karola III. (9. októbra 929) aj mnoho veľmožov, ktorí sa doteraz správali neutrálne.

Po roku 930 dosiahol Rudolf niekoľko víťazstiev a v kráľovstve zavládol mier, čo posilnilo jeho legitimitu. Viliam I. normanský vojvoda (Viliam Dlhý meč) ho uznal v roku 933, čím kráľovské územie rozšíril po Bretónsko.

Najväčší problém mal Rudolf s Heribertom II., ktorý do roku 929 využíval zajatca Karola III. k nebezpečnému tlaku na Rudolfa. V roku 925 Heribert určil svojho 5-ročného syna Huga (* 920) za následníka reimského biskupa Seulfa, ktorý náhle zomrel, čím získal bohaté cirkevné statky.

Po roku 930 pustošili vojny Francúzsko aj Lotrinsko, lebo do konfliktu zasiahli aj Giselbert s kráľovým bratom Bosom. Roku 931 sa na Rudolfovu stranu priklonil aj Hugo Veľký (* 898) syn kráľa Róbert I.. Rudolf z Hugom Veľkým dobyli Reims a Hugo (syn Heriberta II.) bol zosadený z funkcie biskupa.

Rudolfovi prospela smrť Karola III. (929), neutralita cisára Henricha a rastúce uznanie v celej ríši. V roku 935 sa Rudolf na pohraničnej rieke Chiers stretol z Henrichom I. a Rudolfom II. Burgundským a uzavrel s nimi zmluvu o priateľstve.

Dohoda medzi Hugom a Heribertom viedla k vojne, v ktorej padol aj Rudolfov brat Boso Lotrinský. 

Posledným Rudolfovým politickým činom bolo vykázanie Heribertových stúpencov do Laonu.

Na jeseň 935 kráľ ochorel a zomrel 14. januára 936 v Auxerre, je pochovaný v St.Colombe-les-Sens po boku svojho otca.

## Rodina
* Otec: Richard Burgundský
* Matka: Adelaida, dcéra Konráda z Auxerre
* Súrodenci:
** Boso, gróf v Lothringii
** Hugo (Čierny), gróf v Burgundsku
* Manželka: Emma (* 894 – † 934), dcéra kráľa Róberta I., svadba v roku 921
* Deti: syn Ľudovít, zomrel pred otcom

## Iné projekty

## Zdroje
J. Ehlers, H. Muller, B. Schneidmuller – Francouzští králové v obdobi stredoveku. Argo 2003.

Kategória:Narodenia v 890
Kategória:Úmrtia v 936
Kategória:Králi Francúzska
Zoznam chránených území v okrese Praha-západ

Toto je **zoznam chránených území v okrese Praha-západ** aktuálny k augustu 2014, v ktorom sú uvedené chránené územia v oblasti okresu Praha-západ.

## Zdroje
* Dáta v tabuľke boli prevzaté z databázy AOPK ČR.
* 

Praha-západ
Praha-západ
Oceánska federácia amerického futbalu

**Oceánska federácia amerického futbalu** (skr. **OFAF***Oceania Federation of American Football*) je oceánska športová organizácia, ktorá zastrešuje americký futbal v Oceánii. Vznikla v roku 1999 a patrí pod medzinárodnú federáciu amerického futbalu IFAF. Jej národné tímy sa môžu zúčastňovať majstrovstiev sveta. Okrem toho sa národné tímy Austrálie a Nového Zélandu zúčastňujú aj tzv. Oceania Bowl.

## Členské federácie

## Pozri aj
* Medzinárodná federácia amerického futbalu
* Európska federácia amerického futbalu

## Externé odkazy
* OFAF na stránke medzinárodnej federácie  

Kategória:Oceánske športové organizácie
Kategória:Medzinárodné federácie amerického futbalu
Kategória:Organizácie založené v 1999
Katedrála Najsvätejšieho Srdca Ježišovho (Sarajevo)

náhľad|Katedrála Najvätejšieho Srdca Ježišovho v Sarajeve
**Katedrála Najsvätejšieho Srdca Ježišovho v Sarajeve** je hlavnou rímskokatolíckou katedrálou v hlavnom meste Bosny a Hercegoviny Sarajevo. Je centrom Vrhbosenskej rímskokatolíckej arcidiecézy. Súčasne je najväčšou rímskokatolíckou katedrálou na Balkánskom polostrove.

## Dejiny
Po okupácii Bosny a Hercegoviny Rakúsko-Uhorskom v roku 1878 sa začali na jej území stavať rímskokatolícke chrámy. Aj v Sarajeve žila početná katolícka komunita Chorvátov, a preto vzniká potreba postavenia dôstojného svätostánku pre rímskych katolíkov. Veľké zásluhy na stavbe katedrály mal najmä chorvátsky arcibiskup Josip Stadler. Základný kameň bol položený 25. VIII. 1884 a stavba bola dokončená v roku 1889. Zasvätená bola Najsvätejšiemu Srdcu Ježišovmu. Katedrála utrpela veľké škody pri obliehaní Sarajeva počas občianskej vojny v deväťdesiatych rokov dvadsiateho storočia.

## Architektúra
Katedrála bola podľa plánov architekta Josipa Vancoša v neogotickom architektonickom stavebnom štýle. Jeho prvky sú doplnené aj neorománskymi doplnkami. Ide o stavbu s dvoma vysokými zvonicami. Nad hlavným portálom sa nachádza monumentálna rozeta (ružica). Šesť zvonov dostala katedrála ako dar slovinského národa a inštalované boli v roku 1887. Katedrála bola niekoľkokrát renovovaná ( 1932, 1985/1989 )

## Iné projekty

## Externé odkazy
* Katedrála Najsvätejšieho Srdca Ježišovho v Sarajeve  
* Katolička Tiskovna Agencija

Kategória:Katedrály v Bosne a Hercegovine
Kategória:Stavby v Sarajeve
Kategória:Rímskokatolícke kostoly
Sarajevo
Kategória:Neogotické kostoly
Kategória:Neogotické stavby v Bosne a Hercegovine
Ázijská federácia amerického futbalu

**Ázijská federácia amerického futbalu** (skr. **AFAF** - Asian Federation of American Football) je ázijská športová organizácia, ktorá zastrešuje americký futbal v Ázii. Vznikla v roku 2007 a patrí pod medzinárodnú federáciu amerického futbalu IFAF. Jej národné tímy sa môžu zúčastňovať majstrovstiev sveta, i keď doteraz (2011) využili toto právo iba Japonsko a Južná Kórea, ktoré sa pravidelne od roku 1999 zúčastňujú kvalifikácie na MS.

## Členské federácie
### Plní členovia

### Dočasní členovia

1 iba Flag a Touch futbal
 
## Pozri aj
*Medzinárodná federácia amerického futbalu
*Európska federácia amerického futbalu

## Externé odkazy
*AFAF na stránke medzinárodnej federácie  

Kategória:Ázijské športové organizácie
Kategória:Medzinárodné federácie amerického futbalu
Kategória:Organizácie založené v 2007
Laguna Seca Raceway

**Laguna Seca Raceway** je pretekársky okruh v Monterey v Kalifornii v Spojených štátoch amerických. Zo sponzorských dôvodov sa trať v súčasnosti volá **WeatherTech Raceway Laguna Seca**. Dĺžka okruhu je 3.602 metrov, prevýšenie 91 metrov. Trať má 11 zákrut, vrátane slávnej zákruty „Corkscrew“. 

Okruh bol postavený v roku 1957 a používa sa pre automobilové a motocyklové preteky.

Názov „Laguna Seca“ znamená v španielčine „suché jazero“.


Corkscrew Turn, Mazda Raceway Laguna Seca.jpg|Zákruta „Corkscrew“
John Jones 1991 Laguna Seca.jpg|Prejazd zákrutou „Corkskrew“


## Víťazi pretekov ChampCar/IndyCar



## Iné projekty

## Externé odkazy
*Laguna Seca Raceway oficiálna webstránka

Kategória:Automobilové okruhy
Kategória:Motoršport v USA
Kategória:IndyCar Series
Kategória:Okruhy MotoGP
Kategória:Šport v Kalifornii
Noel Gallagher’s High Flying Birds

**Noel Gallagher's High Flying Birds** alebo **High Flying Birds** je britská rocková skupina, ktorá vznikla v roku 2010. 

Skupinu vedie Noel Gallagher, známy aj ako gitarista, spevák a skladateľ britskej rockovej skupiny Oasis.

Noel Gallagher opustil Oasis v auguste 2009 pre nezhody s mladším bratom Liamom. Prvé sólové kroky po rozpade Oasis však spravil až v lete 2011. V júli Noel naplánoval tlačovú konferenciu na ktorej vysvetľoval, prečo opustil Oasis a taktiež poskytol bližšie informácie ku debutovému albumu. Ten vyšiel 17. októbra 2011. Medzi tým stihol vydať tri samostatné single. V roku 2012 bol na Brit Awards nominovaný za najlepšieho sólového speváka. V tom istom roku dostal slávne ocenenie *Godlike Genius* od populárneho britského týždenníka New Musical Express (NME). Toto odcenenie pred ním získali napríklad Paul Weller alebo Ian Brown. 
16. marca vyšlo EP so skladbami "Shoot a Hole Into the Sun", "The Good Rebel", "Let the Lord Shine a Light on Me" a "I'd Pick You Everytime". 
15. októbra 2012 vyšlo DVD, ktoré obsahuje všetky demo verzie skladieb Noel Gallagher's High Flying Birds (*Faster Than The Speed Of Magic*), spolu s koncertom z londýnskej O2 Areny.

## Debutový album
Prvý album obsahuje piesne, ktoré mali byť na ďalšom albume Oasis. Nachádza sa na ňom 10 piesní. Zoznam skladieb obsahuje pieseň „Stop The Clocks“, ktorá je nevydaná skladba Oasis. 25.&nbsp;júla 2011 zverejnil Noel Gallagher debutový singel „The Death Of You And Me“, ktorý vyšiel 21.&nbsp;augusta 2011 spolu so stranou B, piesňou „The Good Rebel“. Taktiež vydal ďalšie single - If I Had A Gun, AKA… What a Life!, Dream On a Everybody's On The Run. V Británii album dosiahol najvyššiu pozíciu v UK Album Chart.

## Zoznam skladieb debutového albumu
# „Everybody's on the Run“ - 5:40
# „Dream On“
# „If I Had a Gun“
# „The Death of You and Me“ - 3:22
# „(I Wanna Live in a Dream in My) Record Machine“
# „AKA… What a Life!“
# „Soldier Boys and Jesus Freaks“
# „AKA... Broken Arrow“
# „(Stranded On) The Wrong Beach“
# „Stop the Clocks“

## Pozri aj
* Noel Gallagher's High Flying Birds – prvý album skupiny
* Noel Gallagher
* Liam Gallagher
* Oasis
* Beady Eye


Kategória:Britské hudobné skupiny
Špičatý vrch-Barrandovy jámy

**Špičatý vrch-Barrandovy jámy** je prírodná pamiatka ev. č. 439. Nachádza sa neďaleko obce Loděnice v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.

Predmetom ochrany je významná paleontologická lokalita.

## Iné projekty

## Pozri aj
* Zoznam chránených území v okrese Beroun

## Externé odkazy
* Na stránke Geologické lokality
* Popis na stránkach CHKO Český kras

Kategória:Chránené územia v okrese Beroun
Kategória:Chránená krajinná oblasť Český kras
Kategória:Paleontologické lokality v Česku
Kategória:Geologické lokality v Česku
Angel

**Angel** je americký televízny seriál, ktorý je spin-off seriálu Buffy, premožiteľka upírov. Atmosféra seriálu je temnejšia a podľa Nielsen Ratings je to seriál pre dospelých. 
Seriál, rovnako ako Buffy, napísal Joss Whedon spolu s Davidom Greenwaltom a bol prvýkrát vysielaný 5. októbra 1999.

## Dej
Hlavnou postavou seriálu je Angel, cez 200 rokov starý upír, ktorému bola vďaka cigánskej kliatbe vrátená ľudská duša ako trest za vraždu mladej cigánky. Predtým ako upír bez duše spáchal mnoho strašných zločinov, pre zábavu kruto mučil a vraždil nevinných ľudí, a tak ho teraz trápia výčitky svedomia. Aby svoje skutky odčinil, rozhodol sa bojovať proti zlu a chrániť ľudí pred takými, ako bol kedysi on sám.
Angel pracuje ako súkromný detektív v Los Angeles, kde so svojimi spolupracovníkmi pomáha bezmocným a zachraňuje duše, ktoré zišli z cesty. Do ich hlavnej pracovnej náplne patrí boj s démonmi alebo démonmi posadnutými ľuďmi. Ich najväčšími protivníkmi je pritom démonmi ovládaná právnická firma Wolfram & Hart.

## Tvorcovia
* Joss Whedon – scenár
* David Greenwalt – scenár

;Hlavné úlohy:
* David Boreanaz
* Charisma Carpenterová
* Glenn Quinn
* Alexis Denisof
* J. August Richards
* Amy Ackerová
* Vincent Kartheiser
* Julie Benz
* Andy Hallett
* James Marsters
* Mercedes McNabová
* Juliet Landau
* Krajina pôvodu: USA
* počet epizód  : 110
* počet sérií   : 5
* dĺžka epizódy : 41 – 43 minút

## Iné projekty

## Externé odkazy
* Angel na imdb.com
* Oficiálna stránka 

## Zdroj

Kategória:Televízne seriály USA
Kategória:Televízne seriály z roku 1999
Kategória:Dramatické televízne seriály
Evanjelická katedrála (Riga)

**Evanjelická katedrála (Rižský dóm)** v metropole Lotyšska Riga je jedným z najväčších evanjelických chrámov v krajinách okolo Baltského mora. Nachádza sa neďaleko rieky Daugava v centre Rigy.

## História
Chrám sa začal stavať podľa plánov nemeckých architektov v roku 1211 a dokončený bol v roku 1270. Základný kameň položil rižský biskup Albrecht von Buxthoeven. Stal sa dominantou hlavného mesta dnešného Lotyšska. Po reformácii v roku 1523 chrám prevzali evanjelici a stal sa hlavným chrámom evanjelickej cirkvi v Lotyšsku pre nemecky hovoriacich veriacich. V roku 1931 na základe rozhodnutia prezidenta Lotyšska bol chrám nemeckým evanjelikom odobraný a získali ho lotyšsky hovoriaci evanjelici.

## Iné projekty

## Externé odkazy
*  Oficiálna stránka chrámu
*  Photographs of the Riga Cathedral

Kategória:Kostoly v Lotyšsku
Kategória:Stavby v Rige
Kategória:Evanjelické kostoly
Katedrála svätého Jakuba (Riga)

náhľad|Veža Katedrály sv. Jakuba v Rige
**Katedrála svätého Jakuba** (, ) v hlavnom meste Lotyšska Riga je hlavným rímskokatolíckym chrámom v tomto meste. Ide o jeden zo štyroch najväčších chrámov v Rige.

## História
Lotyšsko sa stalo v stredoveku súčasťou územia Rádu mečových rytierov. Riga sa stala ich dôležitým mestom a preto sa v nej začali budovať katolícke chrámy. Katedrála svätého Jakuba sa prvýkrát spomína v roku 1225. Bola chrámom rôznych katolíckych rádov. V 15. storočí bola pristavená Kaplnka svätého Kríža. Po víťazstve reformácie v Rige v roku 1522 kostol získali protestanti (evanjelici). Keď obsadili v roku 1582 Rigu vojská poľského kráľa Štefana Báthoryho, získali kostol na určitý čas katolíci. Stal sa jezuitským kostolom. Tento stav trval do roku 1621, keď bola Riga obsadená švédskymi vojskami Gustáva Adolfa II. Vtedy sa kostol stal opäť evanjelickým. Takýto stav trval do roku 1923. Novovzniknutý lotyšský štát predal tento chrám rímskokatolíckej cirkvi. Kostol sa tak stal katedrálnym chrámom a symbolom lotyšského katolicizmu.

## Architektúra
Chrám bol postavený v gotickom architektonickom štýle. Veža chrámu má výšku 86 metrov a je jednou z dominánt lotyšskej metropole. Hlavný oltár pochádza z čias švédskej nadvlády z roku 1680 a ide je jeden z najstarších barokových oltárov na území Lotyšska. Vitráže sú novšie a pochádzajú z roku 1902.

## Iné projekty

## Externé odkazy
* Katedrála svätého Jakuba (Riga) 
* World Heritage Catholic Churches in Latvia

Kategória:Stavby v Rige
Kategória:Rímskokatolícke kostoly v Lotyšsku
Loud

***Loud*** je piaty štúdiový album barbadoskej speváčky Rihanny, vydaný 12. novembra 2010 nahrávacou spoločnosťou Def Jam Recordings. *Loud* sa dostal na tretie miesto v americkom rebríčku albumov Billboard 200. Album *Loud* začala Rihanna nahrávať vo februári 2010 a dokončila v auguste 2010. Speváčka album prezentovala na turné „Loud Tour“.
thumb|Rihanna na turné "Loud Tour"

## Single
Prvým singlom z albumu je „Only Girl (In The World)“. Bol publikovaný 10. septembra 2010. Pieseň sa dostala na prvé miesto v americkom hudobnom rebríčku Billboard Hot 100. 
Dňa 29. októbra 2010 bola vydaná pieseň „What's My Name?“, na ktorej spolupracovala so spevákom Drakeom. 
Tretí singel z albumu je pieseň „S&M“. 
Štvrtý singel „California King Bed“ si vybrali fanúšikovia v prieskume.
Ako piaty singel vyšiel „Man Down“. Vo videoklipe tejto piesne Rihanna zastrelí muža, ktorý ju znásilnil a kvôli tomu získa veľa negatívnej kritiky.
„Cheers (Drink to That)“ bol vybraný ako šiesty singel; oznámila to Rihanna na svojom twitteri 24. júla 2011.

## Zoznam skladieb

## Umiestnenie v rebríčkoch

Kategória:Albumy Rihanny
Kategória:Hudobné albumy z 2010
Giovanni Antonio Amadeo

thumb|Cappella Colleoni

**Giovanni Antonio Amadeo** (* asi 1447, Pavia, Taliansko – † 28. august 1522, Miláno) bol taliansky sochár a architekt.

Podieľal sa na výzdobe fasády pohrebnej kaplnky Bartolomea Colleoniho v Bergame, dokončenej po roku 1470. Pracoval niekoľko rokov na fasáde kláštora Certosa di Pavia (14731476) a na výzdobe milánskeho dómu. Pravdepodobne spolupracoval s Bramantom na fasáde Santa Maria presso San Satiro v roku 1486.

## Iné projekty

## Zdroj

Kategória:Narodenia v 40. rokoch 15. storočia
Kategória:Úmrtia 28. augusta
Kategória:Úmrtia v 1522
Kategória:Talianski sochári
Zoznam chránených krajinných oblastí v Česku

Toto je zoznam chránených krajinných oblastí (CHKO) v Česku. V roku 2018 do zoznamu patrilo 27 území.

thumb|500px|Rozsah a poloha CHKO a NP v Česku (bez Brd a Máchovho kraja)


Chránené krajinné oblasti v Českej republike
Trương Tấn Sang

**Trương Tấn Sang** (* 21. január 1949 v okrese Đức Hòa, provincii Long An) je vietnamský štátnik a bývalý prezident Vietnamu v rokoch 2011 – 2016. V rokoch 1996 – 2000 bol tajomníkom komunistickej strany Hočiminovho Mesta.

## Iné projekty

Kategória:Vládcovia Vietnamu
Zvolská homole

**Zvolská homole** je prírodná rezervácia ev. č. 1223. Nachádza sa neďaleko obce Zvole v okrese Praha-západ. Oblasť spravuje Agentúra ochrany prírody a krajiny ČR.

Predmetom ochrany sú spoločenstvá skalných zrázov, stepí a listnatých hájov s výskytom radu ohrozených a chránených druhov rastlín a živočíchov.
 
## Pozri aj
* Zoznam chránených území v okrese Praha-západ

## Iné projekty

## Externé odkazy
* Na stránke Geologické lokality
* Popis na stránke botany.cz

Kategória:Chránené územia v okrese Praha-západ
Kategória:Skalné útvary v Stredočeskom kraji
Chôdza na 20 km

**Chôdza na 20 km** je atletická disciplína, kde pretekár musí absolvovať vzdialenosť 20 km podľa určených pravidiel atletickou chôdzou.

Na olympijské hry sa chôdza prvýkrát dostala v roku 1904 v St. Louis ako súčasť viacboja, kde sa pretekalo aj v chôdzi na 800 yardov. Ako samostatná disciplína sa na OH chôdza prvýkrát dostala v roku 1908 v Londýne.  Preteky na 20 km sú súčasťou OH  od roku 1956 v Melbourne až dodnes. V roku 1988 na OH v Soule zvíťazil Slovák Jozef Pribilinec. 

## Referencie
Chôdza na 50 km

**Chôdza na 50 km** je olympijska atletická disciplína, kde pretekár musí absolvovať pretekovú vzdialenosť podľa určených pravidiel atletickou chôdzou. V tejto disciplíne pretekajú iba muži. Pri chôdzi sa musí pretekárová noha vždy dotýkať zeme a rovnaká noha musí byť napnutá, a nie pokrčená v kolene od okamihu, kedy sa dotkne zeme až do chvíle, kedy ju minie druhá noha. Chodci sú trestaní za akúkoľvek nepovolenú techniku, napríklad za tzv. "lifting" – to znamená keď sa ani jedna noha nedotýka zeme. Rozhodca na trati hlási priestupky proti pravidlám trom hlavným rozhodcom, ktorí môžu pretekára napomenúť tím, že mu ukážu žltý terčík; za ďalšie porušenie pravidiel nasleduje červený terčík. Tri červené terčíky znamenajú diskvalifikáciu. 

## História
Na olympijské hry sa chôdza prvýkrát dostala v roku 1904 v St. Louis ako súčasť viacboja, kde sa pretekalo aj v chôdzi na 800 yardov.  V chôdzi na 50 kilometrov sa prvýkrát súťažilo na OH v roku 1932 v Los Angeles.  Od OH v roku 1956 v Melbourne sú preteky na 50 km trvalou súčasťou hier. 

## Úspechy Slovenska
náhľad|Matej Tóth
V roku 2010 vyhral Slovák Matej Tóth Svetový pohár v chôdzi na 50 km. V roku 2015 Matej Tóth na MS v Pekingu s časom 3:40:32.Tóth vybojoval pre slovenskú atletiku premiérovú zlatu medailu na majstrovstvách sveta v ére samostatnosti. Na olympijských hrách 2016 v Riu de Janeiro získal zlatú medailu časom 3:40:58, je to prvá olympijská medaila v atletike pre Slovensko v ére samostatnosti.

## Rekordy
thumb|Yohann Diniz svetový rekordér

Stav k 13. 9. 2015

### Najlepšie výkony histórie

Stav k 13. 9. 2015

## Externé odkazy
[Http://www.iaaf.org/records/toplists/sprints/100-metres/outdoor/men/senior/2015 Rekordy] na oficiálnych stránkach IAAF

## Referencie


Kategória:Atletické disciplíny
Kategória:Olympijské športy
Urawa Red Diamonds

náhľad|Štadión

 je japonský futbalový klub, ktorý bol založený  1950 v meste Saitama.

## Úspechy
### Víťazstvá
*;  J. League 
** [1]: 2006
*; Ligy majstrov AFC 
** [1]: 2007

## Slávni hráči
* Marcus Tulio Tanaka
* Ľubomír Luhový

Kategória:Japonské futbalové kluby
Modrý tulák (hviezda)

**Modrý tulák** je hviezda typu modrý obor, ktorá vysokou rýchlosťou opúšťa našu Galaxiu.

## Opustenie Galaxie
Je predpoklad, že takáto hviezda bola súčasťou trojitého hviezdneho systému, ktorý prechádzal blízko centrálnej čiernej diery. Tá svojou gravitáciou jednu pritiahla, a tým dodala zvyšným dvom veľkú rýchlosť, pričom posledná hviezda zrýchlila viac a „zhltla“ predchádzajúcu. Tým získala potrebnú hmotnosť a teplotu, aby mohla opustiť Galaxiu.

Kategória:Modré obry
STS-61-B

**STS-61-B** bola druhá misia amerického raketoplánu Atlantis, celkovo 23. misia v programe Space Shuttle. Cieľom letu bolo vypustenie troch komunikačných družíc, otestovanie konštrukčných techník pri výstupoch do otvoreného vesmíru a vykonávanie experimentov. Zároveň to bola prvá a doteraz jediná misia mexického astronauta.

## Posádka
* Brewster H. Shaw (2) – veliteľ
* Bryan D. O'Connor (1) – pilot
* Sherwood C. Spring (1) – 1. letový špecialista
* Mary L. Cleave (1) – 2. letový špecialista
* Jerry L. Ross (1) – 3. letový špecialista
* Charles D. Walker (3) – 1. palubný špecialista
* Rodolfo Neri Vela (1) – 2. palubný špecialista

V zátvorkách je uvedený celkový počet letov do vesmíru vrátane tejto misie.

### Záložná posádka
* Robert J. Wood – 1. palubný špecialista
* Ricardo Peralta y Fabi – 2. palubný špecialista

## Predštartové prípravy
Atlantis sa vrátil po svojej predchádzajúcej misii STS-51-J do Kennedyho vesmírneho centra na upravenom Boeingu 747 a bol presunutý do hangáru OPF (Orbiter Processing Facility). Tam prebiehala jeho príprava na STS-61-B a už po 26. dňoch v OPF (čo bola najkratšia doba, akú raketoplán strávil v OPF) bol presunutý do haly VAB. Tam bol pripevnený k zostave vonkajšej palivovej nádrže a SRB motorov a 12. novembra vyrazil na transportéri Crawler k rampe LC-39A.

## Priebeh letu
Atlantis odštartoval z rampy 39-A 26. novembra 1985 o 19:29 východoamerického času (bol to druhý nočný štart programu). V priebehu prvých dvoch dní na obežnej dráhe boli vypustené komunikačné satelity *Aussat2*, *Morelos II* a *Satcom K2*. Všetky tri sa za pomoci urýchľovacieho stupňa PAM-D dostali na prechodnú GSO (geosynchrónnu) dráhu, ktorú následne vlastnými motormi upravili na geostacionárnu. 29. novembra a 1. decembra Ross a Spring uskutočnili dva výstupy do otvoreného priestoru.

Prvý trval 5 hodín a 32 minút, druhý 6 hodín a 41 minút. Ich cieľom bolo otestovať EASE/ACCESS (**E**xperimental **A**ssembly of **S**tructures in '''E'''VA/**A**ssembly **C**oncept for **C**onstruction of **E**rectable **S**pace **S**tructures)- experimentálnu montáž konštrukcie počas EVA a koncept montáže pre vysúvacie vesmírne konštrukcie. Tieto pokusy mali preveriť konštrukčné techniky, ktoré boli využité pri výstavbe budúcej vesmírnej stanice. Všetky experimenty boli zakončené ako úspešnéa Atlantis pristál na Edwardsovej leteckej základni 3. decembra 1985 o 16:33 EST (21:33 UTC).
  

File:STS61B Launch.jpg|Štart
File:STS-61-B SATCOM Ku-2 deployment.jpg|Vypustenie Satcomu K2
File:Structures in Space - GPN-2000-001080.jpg|Konštrukcia ACCESS
File:Atlantis lands at the end of STS-61B.jpg|Pristátie


## Iné projekty

## Zdroje
*http://www.nasa.gov/mission_pages/shuttle/shuttlemissions/archives/sts-61B.html
*http://www.spacefacts.de/mission/english/sts-61b.htm
*

Kategória:Program Space Shuttle
Kategória:Kozmické lety s ľudskou posádkou
Kategória:Kozmonautika v 1985
Senna

**Senna** môže byť:
* kasia sennová (Cassia senna, Senna alexandrina)
* sušené listy alebo struky kasie sennovej
* veľký rod rastlín z čeľade bôbovité, pozri Senna (rod)
* britský film z roku 2010, pozri Senna (film)
* časť rímskeho mena, pozri Senna (cognomen) 
* priezvisko
** Ayrton Senna (1960 – 1994), brazílsky automobilový pretekár
** Bruno Senna (1983), brazílsky pilot F1 a synovec Ayrtona Senny
** Marcos Senna (1976), španielsky futbalový reprezentant
Miroslav Středa

**Miroslav Středa** (* 18. máj 1945, Náchod† 30. október 2021) bol český divadelný a filmový herec a dabér.

## Životopis
Vyučil sa nastavovačom textilných strojov a pracoval v továrni. Jeden z majstrov, zanietený divadelník, ho priviedol do ochotníckeho súboru. Pod vplyvom inštruktora amatérskeho herectva pri Osvetovom dome v Náchode sa prihlásil na štúdium herectva na JAMU, ktorú absolvoval v roku 1968. Jednu sezónu pôsobil v Divadle Petra Bezruča v Ostrave (19681969), ďalších desať rokov v Štátnom divadle v Brne (19691979). Potom prešiel do Činoherného klubu v Prahe, kde zostal natrvalo.

Okrem divadelných rolí je rozsiahla jeho filmografia, ktorú tvoria desiatky titulov pre film i televíziu. Uplatnil sa predovšetkým vo vedľajších až epizódnych úlohách. Ďalšou jeho aktivitou bol dabing, kde daboval radu známych filmov i seriálov. Významná bola tiež jeho práca pre rozhlas.

Na Slovensku je známy najmä z televízneho seriálu *[[Slovácko sa nesúdi]]* (1974). 

## Externé odkazy
*Filmová databáza

Kategória:Českí dabingoví herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Osobnosti z Náchoda
Kategória:Absolventi Janáčkovej akadémie múzických umení
Piatok (rozlišovacia stránka)

**Piatok** môže byť:
* deň v týždni, pozri piatok
* postava z knihy Robinson Crusoe, pozri Piatok (postava)
Piatok (postava)

right|thumb|Piatok zachránený Robinsonom Crusoe.
*** Piatok*** je fiktívna postava z knihy anglického autora Daniela Defoe: Námorník Robinson Crusoe z Yorku - jeho život a neobyčajné dobrodružstvá, ktorá vyšla prvýkrát v roku 1719. 

## Charakteristika knižnej postavy
Piatok je druhá najvýznamnejšia postava knihy. Indiánsky chlapec zo Zeme za mesiacom, ktorého Robinson zachránil pred kanibalmi. Na počesť dňa, kedy k záchrane došlo, mu dal meno Piatok. Piatok sa stal jeho spoločníkom na pustom ostrove, na ktorý len výnimočne zachádzali kanibali zjesť zajatcov zo vzájomných bojov. Piatok bol pôvodom divoch, ale Robinson ho počas spoločného života na ostrove prevychoval v európskom duchu. Piatok s Robinsonom spolu zachránili ďalšie dve osoby pred smrťou z divošských rúk, jedným z nich bol Piatkov otec. Neskôr, po mnohoročnom pobyte na ostrove, sa podarí Piatkovi aj Robinsonovi spoločne odplávať do Európy na lodi, ktorá k opustenému ostrovu náhodne priplávala. V Anglicku potom založia obchodný dom *Robinson & Piatok*.

## Film
**[[Man Friday]]** (Človek Piatok) je podľa Piatka pomenovaná verzia filmového stvárnenia románu Daniela Defoa britsko-americkej výroby režiséra Jacka Golda. V jeho podaní je Piatok múdrejší ako Robinson, ktorý sa ani na pustom ostrove nedokáže zbaviť nánosu civilizácie a svojho presvedčenia o nadradenosti bielej rasy. Piatkova prirodzená inteligencia a tolerancia mu umožní získavať navrch nad Robinsonom.

## Referencie


## Literatúra
* Hlinka, Bohuslav. *Robinson Crusoe: Mýtus a skutočnosť.* Knižnica Kamarád. Praha: Práce, 1983 (česky).

Kategória:Fiktívne postavy
Chrám svätého Mikuláša Divotvorcu (Tallinn)

[náhľad|Chrám svätého Mikuláša Divotvorcu v [Tallinne]]
**Chrám svätého Mikuláša Divotvorcu** (; ) v hlavnom meste Estónska Tallinn je chrámom Ruskej pravoslávnej cirkvi v Estónsku (patriarchát Moskva).

## Dejiny
Ide o prvý pravoslávny chrám na území mesta a jeho začiatky sú spojené s príchodom novgorodských kupcov. Na dnešnom mieste stál pravoslávny chrám (predchodca dnešného chrámu) od začiatku 15. storočia. Nachádzal sa v blízkosti dominikánskeho kláštora, ktorý bol počas reformácie zrušený. Ulicu, na ktorej sa pravoslávny chrám nachádzal, nazývali „Ruská“ (), pretože tu žila početná ruská komunita. Po pripojení k Ruskému impériu v 18. storočí počet Rusov ešte stúpal. Na začiatku 19. storočia bol predchádzajúci chrám v katastrofálnom stave, preto sa ruský cár rozhodol vybudovať nový a reprezentatívnejší pravoslávny svätostánok v Reveli, ako sa mesto vtedy nazývalo.

Chrám sa staval v rokoch 1822 až 1827 a vysvätený bol 14. augusta 1827.

## Architektúra
Chrám je vybudovaný v klasicistickom architektonickom štýle a nesie všetky jeho typické znaky. Hlavným architektom bol Luigi Rosca. Je to prvá stavba s kupolou, ktorá sa v meste nachádza. Chrám má dve majestátne zvonice. Niekoľkokrát bol renovovaný. Vo vnútri sa nachádza ikonostas so vzácnymi ikonami z predchádzajúceho chrámu. V chráme pod oltárom sú aj ostatky sv. Arsenija Maceviča, metropolitu z Rostova, ktorý sa dostal do nemilosti cárskeho dvora (zomrel 1722).

## Iné projekty

## Externé odkazy
* Chrám svätého Mikuláša Divotvorcu (Tallinn)  
* Эстонская православная церковь 
* Страничка о таллинской церкви Николая Чудотворца  

Kategória:Pravoslávne chrámy v Estónsku
Kategória:Stavby v Tallinne
Tallin
Kategória:Architektúra z 1827
Kategória:Klasicistické stavby v Estónsku
Partition table

**Partition table** (do slovenčiny prekladané ako **tabuľka rozdelenia disku, tabuľka segmentov, tabuľka oblastí (disku), tabuľka (diskových) oddielov, tabuľka partícií, partičná tabuľka, rozdeľovacia tabuľka**) je časť MBR, v ktorej sú zaznamenané informácie o logickom rozdelení fyzického disku na (max. 4) *primary [[oddiel|partitions]]* (po slovensky "hlavné oddiely", "primárne partície" a podobne) podľa IBM PC štandardu.  

V prípade potreby väčšieho počtu oddielov (partícií) možno (max.) jednu *primary partition* označiť ako tzv. rozšírenú (z angl. *extended*), v rámci ktorej je možné vytvárať *logical partitions*.

## Referencie
*http://wiki.osdev.org/Partition_Table
*http://wiki.osdev.org/MBR_(x86)

Kategória:Pevné disky
Kategória:Súborové systémy
Gazi Husrev-begova mešita (Sarajevo)

náhľad|Gazi Husrev-begova mešita
náhľad|Interiér

**Gazi Husrev-begova mešita** je najstaršia mešita v Sarajeve, v hlavnom meste Bosny a Hercegoviny.

## História
Sarajevo bolo v 16. storočí centrom osmanského sandžaku. Mešitu dal postaviť Gazi Husrev-beg v roku 1530. Hlavným architektom bol perzský majster Ajem Esir Ali. Ide o typickú pamiatku osmanskej architektúry.

## Architektúra
Mešita má typické prvky osmanskej architektúry, ktorá nadväzuje na byzantské umenie. Kupola mešity dosahuje výšku 26 metrov a minaret výšku 47 metrov. Súčasťou mešity je aj hodinová veža, ktorú pristavili v roku 1697. Mešita bola poškodená počas občianskej vojny v Bosne v 90-tych rokoch 20. storočia. Po vojne bola obnovená. Na rekonštrukciu prispel hlavne saudskoarabský kráľ.

## Iné projekty

## Externé odkazy
* Gazi Husrev-Beg Mosque - location and informations 
* Gazi Husrev-Beg Mosque - Sarajevo 

Kategória:Stavby v Sarajeve
Kategória:Osmanská architektúra v Bosne a Hercegovine
Chrám svätého Alexandra Nevského (Riga)

náhľad|Chrám svätého Alexandra Nevského
náhľad|Zvonica chrámu
**Chrám svätého Alexandra Nevského**  (, ) v hlavnom meste Lotyšska Riga je pravoslávnym chrámom, ktorý bol postavený v 19. storočí.

## História
Chrám bol postavený na počesť víťazstva ruskej armády nad Napoleonom v rokoch 1812 až 1815. Zasvätený bol patrónovi ruských ozbrojených síl, ktorým bol Alexander Nevský. Stavba chrámu sa realizovala v rokoch 1820 až 1825. Na stavbu prispeli finančnými darmi mecenáši z celého Ruského impéria. Chrám bol niekoľkokrát renovovaný, naposledy v roku 2005.

## Architektúra
Hlavná loď má tvar rotundy a je vybudovaná v neoklasicistickom architektonickom štýle, ktorý bol typický pre architektúru Ruska v 19. storočí. Zvonica bola pristavená v roku 1863 v neobarokovom štýle. interiér chrámu zdobia ikony, ktoré sú typické pre ikonopisectvo Ruska 19. storočia.

## Iné projekty

## Externé odkazy
*Chrám svätého Alexandra Nevského v Rige

Riga
Kategória:Pravoslávne chrámy v Lotyšsku
Kategória:Stavby v Rige
Oddiel

**Oddiel** môže byť:
* jasne vymedzený počet ľudí, skupina, napr. v práci, vojenstve a športe, pozri napr. oddiel (vojenstvo)
* časť celku, diel
* zastarano: oddelenie, časť priestoru
* v informatike: pozri oddiel (disk)
Proud Like a God

***Proud Like a God*** je premiérový album nemeckej alternatívnej rockovej skupiny Guano Apes. Z albumu boli vydané single „Open Your Eyes“, „Lords of the Boards“ a „Rain“.

Album bol v Nemecku (predaj 200,000 kópií) a Švajčiarsku certifikovaný na platinu.

## Zoznam skladieb
Všetky skladby napísala skupina Guano Apes.
# „Open Your Eyes“ – 3:09
# „Maria“ – 3:47
# „Rain“ – 4:35
# „Lords of the Boards“ – 3:42
# „Crossing the Deadline“ – 3:25
# „We Use the Pain“ – 2:32
# „Never Born“ – 5:17
# „Wash It Down“ – 3:06
# „Scapegoat“ – 3:22
# „Get Busy“ – 3:25
# „Suzie“ – 2:53
# „Tribute“ – 9:14
# „Move a Little Closer“ (skrytá skladba)

## Zostava
* Sandra Nasić - spev
* Henning Rümenapp - gitary
* Stefan Ude - basová gitara
* Dennis Poschwatta - bicie, spev

## Pozície v rebríčkoch

## Referencie

Kategória:Hudobné albumy z 1997
Kategória:Debutové albumy
Kategória:Albumy Guano Apes
Tabuľka segmentov

**Tabuľka segmentov** môže byť:
*tabuľka segmentov (segment map table)
*tabuľka segmentov (segment table)
*partition table
Biografický lexikón Slovenska

**Biografický lexikón Slovenska** je nové spracovanie *[[Slovenský biografický slovník|Slovenského biografického slovníka]]*, ktoré vychádza od roku 2002. Do roku 2024 vyšlo 8 zväzkov (A až Sn). Plánovaných je 10 zväzkov. Autorom je Národný biografický ústav Slovenskej národnej knižnice.

Oproti *Slovenskému biografickému slovníku* sú okrem aktualizácií hesiel zaradené nové heslá menej známych, zabudnutých, resp. pred rokom 1989 nespomínaných osobností a osobností, ktoré zomreli v rokoch 19852000 (okrem prvého zväzku, ktorý je uzavretý rokom 1995). Celý súbor má , okrem toho majú aj jednotlivé zväzky samostatné ISBN.

Zo zmluvy o dielo medzi Slovenskou národnou knižnicou a firmou B E M E R, s. r. o., vyplýva, že náklad V. zväzku bol 2000 kusov.

## Referencie

## Bibliografický odkaz
* 
* 
* 
* 
* 
* 
* 
* 

## Externé odkazy
*
*

Kategória:Slovenské encyklopédie
Kategória:Knihy z 2002
Kategória:Biografické slovníky
Wet

„**Wet**“ (cenzúrovaná verzia premenovaná na „**Sweat**“) je prvý oficiálny singel amerického rappera Snoop Dogga z jeho jedenásteho štúdiového albumu *[[Doggumentary]]*. Originálna verzia bola produkovaná producentskou dvojicou The Cataracs. Singel „Wet“ dosiahol 40. miesto v rebríčku Hot R&B/Hip-Hop Songs, 18. miesto v rebríčku Hot Rap Songs a 13. miesto v rebríčku Bubbling Under Hot 100 Singles.

## Zoznam skladieb
*;Digital download
#„Wet“ – 3:47

*;Digital download
#„Sweat“ (David Guetta Remix) – 3:15
#„Sweat“ (David Guetta Extended Remix) – 5:43
#„Wet“ (David Guetta Extended Remix) – 5:42

*;Digital download
#„Sweat“ (David Guetta Remix) – 3:15

*;CD singel
#„Sweat“ (David Guetta Remix) – 3:16
#„Wet“ (David Guetta Remix) – 3:16

*;Remixy
#„Sweat“ (David Guetta & Afrojack Dub Mix)

## Pozície v rebríčkoch

## Referencie

## Zdroj

Kategória:Single z 2010
Kategória:Single z 2011
Kategória:Piesne Snoop Dogga
Žezlo

náhľad|80px|Rakúske cisárske žezlo
**Žezlo** (zo staroslovanského žьzlъ = palica, prút) je súčasť korunovačných klenotov. Je to „na jeden lakeť dlhá“ palica z drahého kovu, väčšinou bohato zdobená a osadená drahokamami. Je symbolom svetskej moci panovníka, najmä cisára a kráľa, neskôr i kniežaťa.

## Žezlo ako symbol moci
Poľské *berło* je insignia odvodená od palcátu, ktorá sa drží podobne ako žezlo – tradičný symbol najvyššej vojenskej hodnosti. Dnes je symbolom poľského maršala.

Aj prezident Ukrajiny obdrží pri uvedení do funkcie spoločne s úradnou reťazou tzv. *[[Bulava|Bulavu]]* (Булава), ktorá dosiaľ slúži ako symbol moci.

Z bojových bakulí (palcátov) je odvodená úradná berla (*ceremonial maces*), ktorá sa používa v britskom parlamentnom systéme i na angloamerických univerzitách.

Jednu zvláštnosť má aj Francúzsko: francúzsky kráľ so sebou nosil dve žezlá: jedno do výšky hlavy a jedno kratšie, symbolizujúce spravodlivosť („main de justice“).

## Iné projekty

## Pozri aj
* Biskupská berla

## Externé odkazy
* České kráľovské žezlo na stránkach Hradu

## Zdroj

Kategória:Korunovačné klenoty
Kategória:Zlatníctvo a šperkárstvo
Agasikles

**Agasikles** alebo **Agasiklés** alebo **Agásiklés** ( - Agasikles/iný prepis Agasiklés/iný prepis Agásiklés) bol kráľom spartskej diarchie v kráľovskej línii Eurypontovcov. Vládol približne v polovici šiesteho storočia pred Kr. (možno 575 – 550 pred Kr.) Jeho spolukráľom z kráľovského rodu Agiovcov bol León.

Kráľom Sparty sa stal pravdepodobne po druhej messénskej vojne. Na rozdiel od jeho predchodcov, keď sa historici v menoslove kráľov rodu Eurypontovcov počas obdobia približne dvoch storočí nezhodujú, vládu Agasikla potvrdzuje historik Herodotos ako aj Pausanias, ktorých historické záznamy sú hlavným zdrojom pri zostavovaní zoznamu kráľov Sparty novovekým historikom.

Herodotos Agasikla spomína vo svojej knihe *Historia* ako spolukráľa Leóna s ktorým viedli neúspešnú vojnu s najvýznamnejším mestom v Arkádii s Tegeou. Pausanias ale tvrdí, že počas vlád Agasikla a jeho následníka Aristóna bol v Sparte mier.

Herodotos meno predchodcu Agasikla neuvádza. (podľa Pausania ním bol Archidamos) Väčšina historikov sa domnieva, že ním bol Hippokratidas. Zdrojom tejto informácie je genealógia Leótychida II. zaznamenaná tiež Herodotom. V tejto genealógii ale do obdobia keď vládol Agasikles spadajú mená Agésilaa a Menarea. Podľa názoru niektorých prominentných  historikov (Molly Millerová, Kathleen Atkisonová, Paul Cartledge a iní) mohli byť príbuznými (možno bol Agésilaos mladším bratom Agasikla) v rode Eurypontovcov. Historici však na túto otázku a ako aj na mnohé iné s istotou odpovedať nemôžu, lebo historických záznamov z tohto obdobia dejín Sparty je málo a často sú aj nespoľahlivé.
## Zdroje
* Herodotos, *História*, I, 65.
* Pausanias, *Periégésis tés Hellados*, 3,7,4;
* Molly Broadbent Miller, *The Sicilian colony dates*, http://books.google.sk/books?id=Ze2I39L492wC&pg=PA174&dq=Hippokratides+and+Archedamos+Agesikles&hl=sk&ei=Xb8hTuW9EZHDswa5lPWzAg&sa=X&oi=book_result&ct=result&resnum=1&ved=0CCsQ6AEwAA#v=onepage&q=Hippokratides%20and%20Archedamos%20Agesikles&f=false
* Paul Cartledge, *Sparta and Lakonia: a regional history, 1300-362 BC*, http://books.google.sk/books?id=RHRe2MMA5fMC&pg=PA296&dq=Zeuxidamos+Anaxidamos&hl=sk&ei=aPABTo_YGcrasgbdveCkDQ&sa=X&oi=book_result&ct=result&resnum=1&ved=0CCoQ6AEwAA#v=onepage&q=Zeuxidamos%20Anaxidamos&f=false
* Kathleen Mary Tyrer Chrimes Atkinson, *Ancient Sparta: a re-examination of the evidence*, http://books.google.sk/books?id=2i68AAAAIAAJ&pg=PA334&dq=Theopompus+Archidamus+Zeuxidamus+Anaxidamus&hl=sk&ei=CVv7TfvKNIySswa5oITfDw&sa=X&oi=book_result&ct=result&resnum=9&ved=0CFAQ6AEwCA#v=onepage&q=Theopompus%20Archidamus%20Zeuxidamus%20Anaxidamus&f=false
## Pozri aj
* Zoznam kráľov Sparty

Kategória:Vládcovia Sparty
2010 TK7

right|thumb|Planétka 2010 TK7 na snímke družice WISE (v zelenom krúžku)

**2010 TK<sub>7</sub>** je planétka, ktorá je prvým potvrdeným trójanom Zeme. Planétka bola objavená družicou WISE v októbri 2010 a po prepočítaní nazhromaždených dát, ktoré potvrdili trójanský charakter jej dráhy, bol tento objav publikovaný v júli 2011.  Priemer planétky sa odhaduje na 300 metrov a jej dráha v súčasnosti osciluje okolo libračného bodu L4 sústavy Slnko-Zem a v priebehu obdobia trvajúceho okolo 400 rokov pendluje medzi bodmi L4 a L3. K Zemi sa planétka najviac približuje na vzdialenosť asi 20 miliónov kilometrov.

## Iné projekty

## Externé odkazy

* First Asteroid Companion of Earth Discovered at Last – článok na Space.com (2011)

Kategória:Trójania (planétky)
Kategória:Astronomické objekty objavené v roku 2010
YAML

**YAML** (z angličtiny *YAML Ain't Markup Language* - YAML nie je značkovací jazyk) je formát slúžiaci na serializáciu dát vo forme, ktorá je pre človeka ľahko čitateľná. YAML bol inšpirovaný konceptmi z programovacích jazykov ako C, Perl a Python.

## Vlastnosti
Syntax formátu YAML umožňuje jednoduché mapovanie bežných dátových typov používaných vo vysokoúrovňových programovacích jazykoch, ako napríklad zoznam alebo asociatívne pole. Je vhodný pre použitie, pri ktorom dochádza k prezeraniu a úprave údajových štruktúr ľuďmi, ako napríklad konfiguračné súbory alebo hlavičky dokumentov.

## Príklad použitia
### Vzorový dokument

`<pre>---
dátum:    2011-02-05

položky:
    - id:        J156
      popis:     Pizza Margherita
      cena:      4.2
      množstvo:  2

    - id:        N032
      popis:     Kofola
      veľkosť:   0.5
      cena:      1.2
      množstvo:  4

...</pre>`

Reťazce nemusia byť ohraničené úvodzovkami. Počet medzier medzi jednotlivými úrovňami nie je dôležitý, avšak paralelné prvky musia byť rovnako zarovnané (z ľavej strany) a prvky vnorené do hierarchie musia byť odsadené viac vpravo.

## Primitíva
### Zoznam
`<pre>
- Jablká
- Hrušky
- Banány
</pre>`

### Asociatívne pole
`<pre>
Adam:  Šangala
Ferko: Mrkvička
Jožko: Púčik
</pre>`
### Dokument
`<pre>
---
Autor: Margita Figuli
Kniha: Tri gaštanové kone
Typ:   novela
...
</pre>`

## Zdroj

Kategória:Značkovacie jazyky
Hviezda typu S

**Hviezdy typu S** (alebo **S-hviezdy**) sú hviezdy za hranicou 0,04&nbsp;pc od centra našej Galaxie. S-hviezdy nepatria svojím spektrálnym typom do zvyšnej hviezdnej populácie. Nie sú to jasné červené ani modré obry, typické pre centrum Galaxie, ale modré hviezdy hlavnej postupnosti. Z fotometrických a spektroskopických meraní sa zistilo, že sú to obyčajné hviezdy hlavnej postupnosti prevažne spektrálneho typu B0B9 MS.

## Určovanie hmotnosti centrálnej čiernej diery

S-hviezdy hrajú hlavnú rolu pri určovaní hmotnosti centrálnej čiernej diery. Sú to totiž najbližšie pozorované hviezdy blízko centrálnej čiernej diery, pričom z orbitálnych elementov ich dráh sa dá vypočítať hmotnosť centrálnej čiernej diery. Astronómovia sú schopní namerať priamym pozorovaním dve zložky polohy S-hviezd. Pozorovaním v čase je možné vypozorovať dve zložky rýchlosti, tretia zložka sa dá získať meraním dopplerovského posunu spektra. Tento typ hviezd má veľkú orbitálnu rýchlosť a obieha po relatívne malých dráhach, z toho dôvodu je možné pozorovať aj zmenu rýchlosti. Tým sa získa informácia potrebná na spočítanie dráhy pozorovanej hviezdy. Oblasť výskytu týchto hviezd je zhruba vymedzená polomermi niekoľkých svetelných hodín a 0,04&nbsp;pc od centrálnej čiernej diery. Pôvod S-hviezd je nejasný, zhoda panuje iba v tom, že v tesnej blízkosti centrálnej čiernej diery nemohli vzniknúť štandardnou cestou.

Kategória:Hviezdy typu S
Supernova impostor

**Supernova impostor** je hviezdny výbuch, ktorý vyzerá ako supernova, ale samotnú hviezdu nezničí. Je považovaný za extra silnú triedu nov.

## Vzhľad, pôvod a strata hmoty
Supernova impostor sa javí ako mimoriadne slabá supernova typu vV, ktorá má vo svojom spektre vodík a úzke spektrálne čiary ukazujú relatívne nízku rýchlosť plynu. Tieto výbuchy sú jasnejšie ako najjasnejšie hviezdy viditeľné voľným okom. Pôvod výbuchov nie je dosiaľ známy. Predpokladá sa, že príčinou môže byť porušenie limitu svietivosti hviezdy, čím stratí veľké množstvo hmotnosti.

## Príklady
Príkladom takéhoto výbuchu môže byť výbuch Eta Carinae v roku 1843, ďalej P Cygni, SN 1961 V a iné, kde hviezda prežila.

Kategória:Novy
Kategória:Premenné hviezdy
Kategória:Supernovy